OSNOVNA ŠKOLA

„VLADIMIR NAZOR“

KOMLETINCI

KLASA:003-06/20-01/02

URBROJ:2188-26-20-05

Komletinci, 27. siječnja 2020.

ZAPISNIK

 dvadeset i devete (29.) sjednice školskog odbora

održane 27.01.2020. godine u zbornici

Osnovne škole „Vladimir Nazor“ Komletinci u 18,00 sati

Sjednici su nazočni:

Marija Čorić – predsjednica školskog odbora

Mario Beli – zamjenik predsjednice školskog odbora

Gordana Vujica – član

Alma Golubičić – član

Franjo Mareljić – član

Nenazočni su:

Ana Zvonarević (Lukenda) – član; Marijan Novoselac – član

Osim članova školskog odbora sjednici je nazočna ravnateljica Katica Novoselac.

Nakon što je predsjednica školskog odbora Marija Čorić pozdravila sve članove školskog odbora i utvrdila da za sjednicu postoji kvorum, odnosno da je pet članova dovoljan broj za pravovaljano donošenje odluka, predložila je sljedeći dnevni red:

1. Usvajanje zapisnika 28. sjednice Školskog odbora
2. Zamolba za dobivanje suglasnosti za mirovanje Ugovora o radu imenovane ravnateljice
3. Traženje suglasnosti za zapošljavanje učitelja engleskog jezika
4. Traženje suglasnosti za zapošljavanje učitelja likovne kulture
5. Podnošenje izvješća o stanju sigurnosti, provođenju preventivnih programa te … u 1. polugodištu 2019./2020.
6. Donošenje godišnjeg obračuna za 2019. godinu
7. Donošenje Pravilnika o postupku zapošljavanja te procjeni i vrednovanju kandidata za zapošljavanje
8. Izmjene Statuta
9. Razno

Uz pozive članovi školskog odbora dobili su potrebne materijale kako bi se mogli pripremiti za sjednicu: Zapisnik prošle sjednice, Zamolbu ravnateljice Katice Novoselac za mirovanjem Ugovora o radu na pet godina, Dopise u kojima se traži suglasnost za zapošljavanje učitelja likovne kulture i učitelja engleskog jezika, Izvješće o mjerama sigurnosti, Pravilnik o postupku zapošljavanja i potrebnu dokumentaciju za promjenom Statuta.

Predsjednica školskog odbora Marija Čorić dala je na glasanje predloženi dnevni red.

Nakon glasovanja utvrđeno je da je dnevni red jednoglasno, s pet glasova ZA, usvojen.

Ad.1.) Zapisnik prošle, (28.), sjednice poslan je članovima školskog odbora zajedno s pozivom za sjednicu te ga nije bilo potrebno čitati.

Predsjednica je dala zapisnik na glasanje.

ZAKLJUČAK: Jednoglasno je, s pet glasova ZA, usvojen zapisnik 28. sjednice školskog odbora.

Ad.2.) Ovu točku dnevnog reda preuzela je tajnica Alma Golubičić. Ravnateljica je dana 9.1.2020. podnijela Zamolbu za mirovanje ugovora o radu na radno mjesto učiteljice hrvatskog jezika na pola radnog vremena i radno mjesto stručne suradnice knjižničarke na pola radnog vremena počevši od 21. veljače 2020. godine. Razlog mirovanja je ponovno imenovanje za ravnateljicu škole.

ZAKLJUČAK: Jednoglasno je, s pet glasova ZA, donesena Odluka o mirovanju ugovora o radu. Prilog zapisniku je Odluka.

Ad.3.) Ovu točku dnevnog reda preuzela je ravnateljica Katica Novoselac. Izvijestila je članove školskog odbora da je nakon provedenog natječajnog postupka za učitelja engleskog jezika predlaže Idu Uzunić koja je bila jedini kandidat, nakon što je jedan kandidat pisanim putem odustao.

ZAKLJUČAK: Jednoglasno je, s pet glasova ZA, dana suglasnost ravnateljici da na radno mjesto učiteljice engleskog jezika primi Idu Uzunić na puno određeno radno vrijeme do povratka Emine Borković na rad, odnosno najduže do 24.12.2020. godine.

Ad.4.) Ovu točku dnevnog reda preuzela je ravnateljica Katica Novoselac. Izvijestila je članove školskog odbora da je nakon provedenog natječajnog postupka za učitelja likovne kulture predlaže Karolinu Biuklić koja je bila jedini kandidat prijavljena na natječaj i to kao nestručna.

ZAKLJUČAK: Jednoglasno je, s pet glasova ZA, dana suglasnost ravnateljici da na radno mjesto učiteljice likovne kulture primi Karolinu Biuklić na nepuno, pola radnog vremena na 20 sati tjedno, određeno radno vrijeme najduže do pet mjeseci.

Ad.5.) Ovu točku dnevnog reda preuzela je ravnateljica Katica Novoselac. Pročitala je Izvješće o stanju sigurnosti, provođenju preventivnih programa te mjerama poduzetim u cilju zaštite prava učenika u prvom polugodištu 2019./2020. školske godine. Primjedbi na izvješće nije bilo.

Ad.6.) Ovu točku dnevnog reda preuzela je računovotkinja Alma Golubičić. Izvjestila je članove školskog odbora de su Godišnji financijski izvještaji Osnovne škole „Vladimir Nazor“ Komletinci sastavljeni nakon što su proknjižene sve poslovne promijene, događaji i transakcije za razdoblje siječanj-prosinac 2019., nakon što su knjiženja obavljena pravilno i ažurno temeljem vjerodostojne knjigovodstvene dokumentacije prema propisanom računskom planu i u skladu s financijskim planom.

Izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN broj 03/15., 93/15., 135/15., 2/17., 28/17., 112/18., i 126/19.) u zakonom određenim rokovima što za proračunske korisnike jedinica lokalne i područne samouprave znači predaju do 31. siječnja 2020. godine. Za sastavljanje i predaju financijskih izvještaja korišteni su elektronski obrasci koji su preuzeti s internetskih stranica Ministarstva financija verzija 5.0.8.

Osoba odgovorna za sastavljanje financijskih izvještaja jest računovotkinja Alma Golubičić, a odgovorna osoba za predaju financijskih izvještaja jest ravnateljica Katica Novoselac.

Računovotkinja je izvijestila da je škola ostvarila višak prihoda, da je povećana nabavna vrijednost postrojenja i opreme, nabavljene su znatne količine sitnog inventara u sklopu projekta podrške provedbi cjelovite kurikularne reforme Škola za život kroz I. i II. fazu provedbe. Primjedbi na izneseno nije bilo. Nakon što je ravnateljica predložila da se donese ovakvo financijsko izvješće za 2019. godinu predsjednica školskog odbora dala je na donošenje isti.

ZAKLJUČAK: Jednoglasno je, s pet glasova ZA, donesen godišnji obračun za 2019. godinu odnosno financijsko izvješće za 2019. godinu.

Ad.7. Ovu točku dnevnog reda preuzela je ravnateljica Katica Novoselac. Objasnila je članovima školskog odbora da je prijašnji Pravilnik o postupku zapošljavanja bio vrlo nedorečen i temeljem istog bilo je jako teško provesti postupak izbora kandidata za zapošljavanje na radno mjesto. Bili smo primorani napraviti novi Pravilnik kojeg su članovi dobili na razmatranje. Nisu imali primjedbi na isti.

ZAKLJUČAK: Jednoglasno je, s pet glasova ZA, donesen Pravilnik o postupku zapošljavanja te procijeni i vrednovanju kandidata za zapošljavanje.

Ad.8.) Ovu točku dnevnog reda obrazložila je tajnica Alma Golubičić. Dana 16.10.2019. godine u NN broj 98/2019 donesena je Odluka o proglašenju Zakona o izmjenama Zakona o odgoju i obrazovanju u osnovnoj i srednjoj školi gdje se nalaže da se riječi Ured državne zamjenjuje u Statutu nadležnim upravnim tijelima županije, odnosno Vukovarsko-srijemska županija. Naputkom pravnice Olivere Marinković upozoreni smo da se mijenjao i Zakon o ustanovama te u statutu treba izmijeniti odredbe koje se odnose na ravnatelje školskih ustanova prilikom razrješenja članak 44. stavak2. točke 3. i 4. Zakona o ustanovama, gdje se ravnateljima više ne daje mogućnost iznošenja obrane. Nije bilo primjedbi na izneseno.

ZAKLJUČAK: Jednoglasno je, s pet glasova ZA, na prijedlog ravnateljice, donesen Statut Osnovne škole „Vladimir Nazor“ Komletinci.

Ad.9.) /

Sjednica je završila u 19,00 sati.

Zapisničar: Alma Golubičić Predsjednica Školskog odbora:

 Marija Čorić, prof.